


Z A P I S N I K

S 25. sjednice Vijeća mjesnog odbora Gornje Vrapče, održane 15. svibnja  2023. godine,   u prostorijama   MO Gornje Vrapče, s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola,  Karlo Mandarić, Tanja Djaković i Ivan Lalić.
.

NENAZOČNI ČLANOVI  VIJEĆA: Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 6, od ukupno 7 članova, što znači da Vijeće može pravovaljano  donositi odluke  te otvara  25. sjednicu Vijeća mjesnog odbora s predloženim dnevnim redom:


DNEVNI RED:

1. Prijedlog Pravila Mjesnog odbora Gornje Vrapče
2. Prijedlog Poslovnika o radu Vijeća Mjesnog odbora Gornje Vrapče
3. Dopisi i odgovori gradskih ureda
4. Informacija s koordinacije predsjednika Vijeća Gradske četvrti Podsused - Vrapče i predsjednika mjesnih odbora s područja GČ Podsused - Vrapče
5. Zaključci na temelju zahtjeva građana
6. Razno                  


Po jednoglasnom prihvaćanju Dnevnog reda, predsjednik daje zapisnik 24. sjednice na usvajanje. Zapisnik 24. sjednice  jednoglasno je usvojen, te se pristupilo  se raspravi  redom po točkama.


ODLUKE


Točka 1.

Jednoglasno se prihvaća Prijedlog Pravila Mjesnog odbora Gornje Vrapče


Točka 2.

Jednoglasno se prihvaća Prijedlog Poslovnika o radu Vijeća Mjesnog odbora Gornje Vrapče.



Točka 3.

Vijeće mjesnog odbora iznenađeno je informacijom o odluci ukidanja knjižne stanice u Gornjem Vrapču od strane Grada Zagreba i donosi slijedeći 

ZAKLJUČAK

Za prostor na kojem živi 4500 stanovnika i gdje je OŠ „Gornje Vrapče“ jedina obrazovna ustanova svakako nije prihvatljivo da se ukine i ovaj model obrazovanja građana. Mjesni odbor traži da se knjižnica otvori barem dva puta tjedno kako bi se kultura čitanja knjiga zadržala i dalje.


Točka 3.1. 

Mjesni odbor podržava zahtjev Zajednice aktivnih građana koja djeluje u okviru građanskog odgoja u OŠ „Gornje Vrapče“, za potrebom uređenja školskog igrališta. Predsjednik ističe da je kompletna dokumentacija predana u GČ Podsused Vrapče u travnju. te se od nadležnih  očekuje daljnje postupanje.

Točka 3.2.

Vijećnici primaju na znanje rješenje Gradskog ureda za obnovu, izgradnju, prostorno uređenje, graditeljstvo komunalne poslove i promet,  Klasa:UP/1-340-03/23-002/61, Ur. Broj: 251-10-42-2/002-23-2 od 04 04.2023. o produženju probnog roka  autobusne linije 151(Kustošija-Završje-Vrapčanska) koja vrijedi do 17.04.2024. godine. Unatoč brzom reagiranju mjesnog odbora koji je izrazio nesuglasje s odlukom o ukidanju. predsjednik izvješćuje da je zaprimio i peticiju građana s identičnim zahtjevom i koja je također proslijeđena u GČ Podsused Vrapče.

Točka 3.3.

Vijećnici primaju na znanje izmijenjeni zaključak Vijeća GČ Podsused Vrapče o postavljanju uzdignutih ploha za usporavanje prometa u Vrapčanskoj ulici a na koji je mjesni odbor upozorio na svojoj 21. sjednici.

Točka 3.4.

Vijećnici primaju na znanje izvješće Gradskog ureda za mjesnu samoupravu, civilnu zaštitu i sigurnost o izvršenju programa i planova u gradskim četvrtima i mjesnim odborima Grada Zagreba.

Na predočeno izvješće nije bilo primjedbi.

Točka 3.5.

Vijeće mjesnog odbora suglasno je s dopisom Gradskog ureda za upravljanje imovinom i  stanovanje,  a odnosi se na zahtjev građanina  Vjekoslava Mišćina o formiranju  građevinske  čestice k.č. 2445/1.

Točka 4. 

Predsjednik izvješćuje vijećnike o dobivenom Zapisniku s održane koordinacije predsjednika Vijeća Gradske četvrti Podsused - Vrapče i predsjednika mjesnih odbora s područja GČ Podsused – Vrapče.

Nije bilo primjedbi na zapisnik.

Točka 5. 

Udruga UHBIDR uputila je zahtjev za čišćenje žljebova krovišta Doma kulture zbog začepljenja odvodnih kanala.


Sjednica je završila u 21 sat i 30 minuta.

Predsjednik
Vijeća Mjesnog odbora
   Anđelko Vučenik v.r.






















